ગુજરાત રેજીમેન્ટ બાબતે થોડી વધુ વાત કરૂં તો શ્રી નરેન્દ્રભાઇ, કેશુભાઇ અને અડવાણીજીએ ઘણા સમય પહેલાં, જ્યોર્જ ફર્નાન્ડીસ સંરક્ષણમંત્રી હતા ત્યારે આ બાબતે પ્રસ્તાવ મુકેલો. અને શ્રી દિપકભાઇએ કહ્યું અદ્દલ તેમ જ, થલસેનાધ્યક્ષ વી.પી.મલિકે પણ કહેલું કે સેનામાં આગળ પરંપરાગત પ્રાંત, ભાષા કે જાતિવાર બટાલિયનોની રચના થયેલી તેને હવે નામપુરતી ચાલુ રાખવી જરૂરી છે પરંતુ નવી બટાલિયનોની રચના આ પ્રમાણે કરવાની પ્રથા શરૂ કરવી એ હવે યોગ્ય નથી. અને મને લાગે છે કે સૌ મિત્રો આ વાત શાથે ઉપરોક્ત મહાનુભાવોની જેમ જ સહમત થશે જ. મારો આક્રોશ માત્ર ગુજરાતીઓને ડરપોક કે કાયર દર્શાવવા સામે છે. એ માટે મેં લેખની શાથે થોડી પૂરક માહિતીઓ આપતી લિંક્સ પણ મુકી છે. દિપકભાઇની વાત સાચી છે કે અહીં ગુજરાતી એટલે કોઇ ધર્મ કે જાતવિશેષ નહીં પરંતુ જેમાં હિન્દુ, મુસ્લિમ, પારસી વગેરે બધા જ ગણાવા જોઇએ. અને મેં એક દાખલો ઉપર આપ્યો તેમ ફિલ્ડમાર્શલ સામ માણેકશાનો પણ આપણે સગર્વ ઉલ્લેખ કરી શકીએ. અત્યારે ચલચિત્રો કે ટી.વી. ધારાવાહિકોને લો, ગુજરાતીનો કઇ રીતે ઉલ્લેખ થાય છે તે જરા ધ્યાનપૂર્વક જુઓ એટલે આપને મારા આક્રોશમાં જરાતરા સત્યાંશ દેખાશે તો ખરો જ. (અરે કોઇપણ ફિલ્મ કે ધારાવાહિકમાં પારસી પાત્ર કેવું બતાવશે તે જુઓ અને પછી જરા સામ માણેકશા કે જમશેદજી તાતા કે જે.આર.ડી. કે રતન તાતાને યાદ કરો !) ઠીક છે કે મજાક મસ્તી માટે કે મનોરંજન માટે કંઇ પણ કરવાને લોકો છૂટમાં છે, પરંતુ પછી જ્યારે એ એકમાત્ર ઓળખ રૂઢ થઇ જાય છે ત્યારે સમસ્યા સર્જાય છે. અને ત્યારે કોઇએ સામેનો પક્ષ પણ રજુ કરવો જરૂરી બને છે. અને મેં આગળ મુળ કોમેન્ટ (હવે લેખ !)માં જણાવ્યું તેમ કહેવાનો અર્થ એવો નથી કે ફલાણી જાતિ વધુ શૂરવિર કે ફલાણી ઓછી, આ તો બહુરત્ના વસુંધરા છે અને શૌર્ય કંઇ કોઇની જાગીર નથી. પરંતુ બાપુએ જણાવ્યું તેમ અમુક લોકો પરંપરાગત રીતે જ આવા બાધણા વળગણાનાં કામોમાં ઓછા જોવા મળે અને અમુકને આવું જ વધુ ફાવે. એથી કંઇ એક વેપારી કે ઉદ્યોગપતિ કે જે દેશની આર્થિક પ્રગતીમાં ફાળો આપે છે (અને તે આર્થિક શક્તિથી સેનાઓ સબળ બને છે) તેઓની દેશભક્તિ ઓછી ન ગણાય. હા એટલું જરૂર કે જેમ કોઇ સૈનિક પોતાના અંગત આર્થિક લાભ માટે દુશ્મનને સહાયતા કરે તો બહુ મોટો દેશદ્રોહ ગણાય તે રીતે જ, માત્ર નાણાં કમાવા માટે કે અંગત સ્વાર્થ માટે દેશહિતને ગીરવે મુકતો કે વેંચતો અન્ય નાગરિક પણ દેશદ્રોહી ગણાય જ.